Bulletin 27 JUNIE – 3 JULIE 2021 | NG Moedergemeente Oudtshoorn
Ds Gerrit van Schalkwyk
Teks: Jakobus 1:19 & 3:1 – 12
Tema: Hoe lyk jou tong?
09:30 Erediens – Ds Gerrit van Schalkwyk
SONDAG, 4 JULIE
Baie welkom aan ds Gerrit van Schalkwyk wat die volgende Sondae se eredienste waarneem: Vandag (27 Junie), 4 Julie & 11 Julie.
Ds Smuts is met Sabbatsverlof 22 Junie – 13 Julie. Indien u 'n leraar nodig het, skakel gerus vir Manus Blignault by 0829683675 en hy sal met 'n Ringsleraar reël.
Bywoning van eredienste, opneem van offergawes en kategese
As gevolg van die nuutste veiligheidsregulasies soos aangekondig deur die staatspresident, moet ons (vir die soveelste keer sedert Maart 2020) sekere reëlings weer aanpas:
• Toegang tot eredienste sal slegs deur die hoofdeur geskied. Al drie deure sal egter oop wees om die kerkgebou na die erediens te verlaat.
• Bankkollekte word met inkom in houer gemerk "Bankkollekte" geplaas. Deurkollekte word met uitgaan in houer gemerk "Deurkollekte" geplaas.
• Onthou asb om gedurende die week by die kerkkantoor (044 2723130) te bespreek vir Sondag se erediens, aangesien daar net 50 mense binne 'n gebou toegelaat mag word.
*** Onthou asb: Saniteer hande by deur, dra masker en moenie by deure saamdrom nie – hou veilige afstand.
27/06 Thelma Schoeman
29/06 Emmy Claassen
Innige meegevoel met:
Petro van Zyl, met die afsterwe van haar man, Johan
Dit sal die kerkraad baie help om beter te beplan oor die fondse indien u u maandelikse dankoffer via debietorder of internet inbetaal. (U moet asb self by die bank reël ivm die debietorder) Dankie vir u begrip.
Stel asb die kerkkantoor in kennis indien u epos, selnr, telefoonnr of adres.
Ons wil graag elke tweede of derde week, verkieslik op 'n Vrydag, iets te ete verkoop om ons kerkkas aan te vul. Hiervoor het ons asb al ons lidmate se hulp nodig. Alles gaan in Moedergemeente se kombuis gemaak word. Skakel asb die skriba by die Kerkkantoor 0442723130 indien jy kan help met skenkings, maak van produkte of verpakking daarvan. Die datums van wanneer wat gemaak en verkoop gaan word sal later deurgegee word.
Wie kan help by:
Ons skop sommer af met Donderdag, 8 Julie. Hoor by jou werk, vriende en familie….. en bestel pannekoeke!!!!! Die pannekoeke kan Donderdag, 8 Julie by die Braaikamer
Vir bestellings kontak die skriba by 0442723130 Maandag – Vrydag, 9 – 11 vm. Afsnydatum vir bestellings is Maandag, 5 Julie.
Bydraes van bestanddele (koekmeel, kookolie, eiers, suiker, ens) kan by kerkkantoor afgegee word.
Hulp met bak van pannekoek – kontak Marie Verwey 0829464087.
Wat is die POPIA wet: Dit is die wet op Beskerming van persoonlike inligting wat reeds in 2013 deur die regering onderskryf is, in 2020 goedgekeur is en op 1 Julie 2021 inwerking tree. Die wet verplig alle besighede om persoonlike inligting van kliënte en werknemers te beskerm.
Geen persoonlike inligting mag aan enige persoon of maatskappy gegee word as daar nie toestemming verkry is deur die persoon wie se inligting verlang word nie.
Die wet reguleer die manier waarop persoonlike inligting van mense gestoor mag word.
Lidmate moet nou toestemming gee om persoonlike inligting te stoor of om dit aan enige iemand bekend te maak, m.a.w. inligting soos telefoonnommers, adresse, Identiteitsnommers ensovoorts mag aan niemand gegee word as daar nie toestemming verkry is nie.
Lidmate se persoonlike inligting word slegs bekend gemaak of gedeel vir kerklike of gemeentelike gebruik met vooraf toestemming.
Lidmate wat nie wil hê dat hulle inligting vir kerklike of gemeentelike sake gebruik word nie moet asseblief die kerkkantoor laat weet anders aanvaar ons dat dit in orde is.